Huvitav, miks on koristamine nii lõpmatu tegevus, eriti siis kui oled planeerinud umbes 2 tunniga hakkama saada, aga reaalsuses kujuneb asi ikka nii, et tunnist saab kaks, kolm jne ja endiselt valitseb toas kaos. Samas mulle meeldib näha, kuidas kaosest hakkab tasapisi saama kord ning iga asi leiab endale lõpuks õige koha. Oleks mul ainult rohkem sellist aega ...    Eilse päeva küsimus oli aga see, et kumb on  hullem, kas 7 tigedat vanamutti või üks klähviv koer? Minu arust on klähviv koer parem, sest koer väsib varem või hiljem ära ja leiab endale uue ja huvitavama tegevuse, vanamutid aga sisustavad oma päeva torisemise ja vingumisega. Ühesõnaga, käisin üle pika aja perearsti juures, kus peale 10 minutit ootamist kaotasin kannatuse just nende 7 mutikese kiunu pärast.